โครงการแผ่นดินธรรม – แผ่นดินทองระยะสานต่อโครงการ

( ปี ๒๕๕๘ ห้วง ก.พ. - พ.ค. ๒๕๕๘)

ชื่อโครงการ: โครงการแผ่นดินธรรม – แผ่นดินทอง ปี ๒๕๕๘ ( ระยะสานต่อ)

หลักการและเหตุผล: ตามที่กองทัพภาคที่ ๓ ได้ริเริ่มจัดทำโครงการแผ่นดินธรรม แผ่นดินทอง ขึ้นเพื่อกระตุ้นจิตสำนึกสาธารณะของคนในสังคม ให้สอดคล้องกับแผนพัฒนาเศรษฐกิจและสังคมแห่งชาติ ฉบับที่ ๑๑ และ เพื่อเป็นการสนับสนุนการดำเนินงานของ คสช. ตามยุทธศาสตร์ ๙ ข้อและค่านิยมหลัก ๑๒ ประการ สำหรับประชาชนชาวไทยพึงปฏิบัติในสถานการณ์ปัจจุบันนี้
โดยกำหนดการดำเนินงานเป็น ๓ ระยะ คือ ระยะเร่งด่วน ตั้งแต่ ๑ สิงหาคม – ๓๐ กันยายน ๒๕๕๗ระยะสานต่อโครงการ ๑ ปี ( คือตั้งแต่ ๑ ตุลาคม ๒๕๕๗– ๓๐ กันยายน ๒๕๕๘ ) และ ระยะพัฒนาสู่ความยั่งยืน ตั้งแต่ ๑ ตุลาคม ๒๕๕๘ เป็นต้นไป นั้น กองทัพภาคที่ ๓ ได้รับความร่วมมือในการดำเนินงานตามกิจกรรมโครงการแผ่นดินธรรม แผ่นดินทอง จากหน่วยงานในพื้นที่ต่างๆทุกภาคส่วนเป็นอย่างดี ทำให้การปฏิบัติงานเป็นไปด้วยความเรียบร้อยตามเป้าหมายที่กำหนด คนในสังคมเกิดความสมัครสมานสามัคคีกันและประชาชนมีความสุขในการดำเนินชีวิตประจำวันมากขึ้น แต่อย่างไรก็ตามยังจำเป็นที่จะต้องเร่งขับเคลื่อนการดำเนินงานให้เกิดความต่อเนื่องและให้สัมฤทธิ์ผลเป็นรูปธรรม เพื่อให้สามารถสนับสนุนการสร้างสภาวะแวดล้อมที่เกื้อกูลต่อการพัฒนาประเทศ **ตามRoad Map** คณะรักษาความสงบแห่งชาติ **ระยะที่ ๒** ต่อไป

วัตถุประสงค์:

 ๑. เพื่อให้ทุกภาคส่วนมีกิจกรรมร่วมกันในการแก้ไขปัญหาความเดือดร้อนประชาชน

 ๒. เพื่อส่งเสริมและสนับสนุนให้หมู่บ้าน / ชุมชน เกิดความเข้มแข็ง

 ๓. เพื่อสร้างสภาวะแวดล้อมให้เกิดความสงบสุข เกื้อกูลต่อการดำเนินงานของรัฐบาล

เป้าหมาย:

 ๑. คนในหมู่บ้าน/ชุมชน สมัครสมานสามัคคีกัน พึ่งพาตนเองได้ในวิถีชีวิตประจำวัน

 ๒. พระ/ผู้สอนศาสนา สามารถปฏิบัติศาสนกิจได้ และมีส่วนร่วมซึ่งกันและกันในชุมชน

 ๓. ครู/นักเรียน สามารถนำค่านิยม ๑๒ ประการมาเป็นแนวทางปฏิบัติให้เป็นรูปธรรม

- ๒ -

แนวทางปฏิบัติ:

นำกิจกรรมต่างๆ จากโครงการแผ่นดินธรรม – แผ่นดินทอง ปี ๒๕๕๘ ( ระยะสานต่อ
ไตรมาส ๑ ) มาดำเนินงานให้เกิดความต่อเนื่องให้ห้วงที่ ๒ เวลา ๘ เดือน ตั้งแต่ ก.พ. – ก.ย.๒๕๕๘ ซึ่ง มทภ.๓ เน้นให้ดำเนินกิจกิจกรรมที่สามารถมองเห็นเป็นรูปธรรมโดยแบ่งกิจกรรมออกเป็น ๓ กลุ่มกิจกรรมหลัก คือ

**๑.กลุ่มกิจกรรมบ้านมี *๒ โครงการ***

 **๑.๑ โครงการประกวดบ้านตามแนวปรัชญาเศรษฐกิจพอเพียง**

 ๑.๑.๑ วัตถุประสงค์

 ๑) การสร้างภูมิคุ้มกันในครอบครัว

ตัวชี้วัดเชิงปริมาณ :

(๑)มีการจัดทำบัญชีครัวเรือนอย่างน้อยร้อยละ๖๐

(๒) มีการปลูกพืชผักสวนครัว อย่างน้อยร้อยละ๘๐

(๓) มีการเลี้ยงสัตว์ไว้บริโภคในครัวเรือน อย่างน้อยร้อยละ๕๐

(๔) รายจ่ายประจำเดือนในครัวเรือนลดลง อย่างน้อยร้อยละ ๕๐

ตัวชี้วัดเชิงคุณภาพ:

1. ครัวเรือนมีการบันทึกข้อมูลบัญชีรายรับรายจ่ายเพื่อสร้างวินัย

ในการใช้เงินและมีการออมสิน

(๒) ครัวเรือนสามารถผลิตอาหารได้ด้วยตนเอง เพื่อลดรายจ่ายใน

ครัวเรือนและพอกินตลอด

(๓) ครัวเรือนมีการทำเกษตรอินทรีย์ และมีการแก้ไขปัญหา

สารเคมีตกค้างในอาหาร

(๔)ครัวเรือนมีรายได้พอเพียงสำหรับการดำรงชีวิตตลอดปี

 ๒) การสร้างครอบครัวอบอุ่น

ตัวชี้วัดเชิงปริมาณ :

(๑) มีการจัดทำบัญชีสุขภาพครัวเรือน อย่างน้อยร้อยละ๖๐

(๒) มีการทำกิจกรรมร่วมกัน( พ่อ แม่ ลูก เด็ก คนชรา ผู้พิการ

ผู้ด้อยโอกาส )เช่น การสอนการบ้าน การออกกำลังกาย

การนันทนาการ การสงเคราะห์ ฯลฯ อย่างน้อยร้อยละ๕๐

- ๓ -

ตัวชี้วัดเชิงคุณภาพ:

1. สถาบันครอบครัวอบอุ่นมีภูมิต้านทานความไม่ดีทั้งหลาย

(๒) สถาบันครอบครัวมีความผูกพันรักใคร่กันและกัน

(๓) คนครอบครัวมีสุขภาพอนามัยดี ร่างกายแข็งแรง

 **๑.๒ โครงการประกวดหมู่บ้านเข้มแข็ง**

 ๑.๒.๑ วัตถุประสงค์

 ๑) การสร้างชุมชนเข้มแข็ง

ตัวชี้วัดเชิงปริมาณ :

(๑) มีคณะกรรมการหมู่บ้าน จำนวนครบตามที่ มท.กำหนด

(๒) มีการจัดประชุมแลกเปลี่ยนความเห็น ( การมีส่วนร่วม )

(๓) จัดตั้งกองทุนชุมชนและมีการดำเนินงาน

(๔) จัดระบบบริหารจัดการสิ่งแวดล้อม ( ป่าไม้ ขยะ )

(๕) การจัดตั้งกลุ่มอาชีพและการตลาดและมีการดำเนินงาน

(๖) จัดตั้งศูนย์การเรียนรู้ชุมชน ( โครงการพลังปัญญา )และมีการ

 ดำเนินงานส่งเสริมปรัชญาเศรษฐกิจพอเพียง

(๗) จัดทำโครงการสาธารณะประโยชน์ส่วนรวม เดือนละ ๑ ครั้ง

(๙) จัดการแข่งขันกีฬาสามัคคีในชุมชน เดือนละ ๑ ครั้ง

ตัวชี้วัดเชิงคุณภาพ:

1. คนในชุมชนพึ่งพาตนเองได้ ใช้ชีวิตประจำวันอย่างมีความสุข

(๒) คนในชุมชนมีความปรองดองสมานฉันท์สมัครสมานสามัคคีกัน

 ๒) การสร้างความปลอดภัยในชีวิตและทรัพย์สิน

ตัวชี้วัดเชิงปริมาณ :

(๑) มีสมาชิกอาสารักษาความปลอดภัยหมู่บ้าน

(๒) มีการปฏิบัติงานด้านจราจรในหมู่บ้าน

(๓) มีการเวรยามตรวจตราความปลอดภัยในหมู่บ้าน

ตัวชี้วัดเชิงคุณภาพ:

(๑) ชุมชนปลอดภัยไม่มีสิ่งเสพติดและอบายมุข

(๒) ชุมชนปลอดภัยจากอุบัติเหตุทางถนน

 (๓) ชุมชนปลอดภัยจากอาชญากรรม

- ๔ -

**๒. กลุ่มกิจกรรมวัด*มี ๑ โครงการ***

 **๒.๑ โครงการประกวดวัดเพื่อส่งเสริมศีลธรรม คุณธรรม จริยธรรม**

 ๒.๑.๑ วัตถุประสงค์

 ๑) การสร้างวัดเป็นแหล่งพิพิธภัณฑ์ชีวิต

ตัวชี้วัดเชิงปริมาณ :

1. มีการจัดทำประวัติของศาสนาพุทธ

(๒) มีการจัดทำป้ายธรรมะ คำสอน คติสอนใจ ต่างๆ

(๓) มีการตกแต่งสภาพแวดล้อมให้สะอาดเป็นระเบียบ สวยงาม

(๔) มีการดำเนินงานศูนย์วัฒนธรรมชุมชน อย่างน้อย ๑ ศูนย์

(๕) มีการจัดกลุ่มสมาชิก ลด ละ เลิก อบายมุขตามโครงการ

 หมู่บ้านศีล ๕

ตัวชี้วัดเชิงคุณภาพ:

1. วัดเป็นแหล่งพิพิธภัณฑ์ชีวิต ศีลธรรม จริยธรรม มีความสะอาด ภูมิทัศน์สวยงาม สงบร่มรื่นน่าอยู่ ทำให้อยากเข้าไปสักการะบูชา
2. วัดเป็นสถานที่ช่วยพัฒนาจิตใจและสร้างภูมิคุ้มกันให้กับชุมชน
3. ชุมชนมีกติกาและมาตรการทางสังคมในการงดเหล้าและ

เครื่องดื่มแอลกอฮอล์ในงานประเพณีที่สำคัญ รวมทั้ง ลด ละ

เลิก อบายมุข ยาเสพติด และการทะเลาะวิวาท

 ๒) การส่งเสริมให้พระเณรปฏิบัติศาสนกิจร่วมกับชุมชน

ตัวชี้วัดเชิงปริมาณ :

(๑) มีการทำบุญตักบาตร ทุกวันหยุดและวันสำคัญๆ

(๒) มีโครงการธรรมสัญจรในชุมชนและโรงเรียน

(๓) มีการประชุมร่วมบ้าน วัด โรงเรียน

ตัวชี้วัดเชิงคุณภาพ:

(๑) พระเณรและชุมชนมีการจัดกิจกรรมทางศาสนา ปฏิบัติธรรม

และฟังธรรมอย่างสม่ำเสมอ

1. ชุมชนและท้องถิ่นมีกิจกรรมการส่งเสริมเชิดชูคนดีวิถีพุทธ

- ๕ -

**๓. กลุ่มกิจกรรมโรงเรียน*มี ๓ โครงการ***

 ***๓*.๑ โครงการส่งเสริมโรงเรียนน่าอยู่น่าศึกษา**

 ๓.๑.๑ วัตถุประสงค์

 ๑) การพัฒนาโครงสร้างพื้นฐาน

ตัวชี้วัดเชิงปริมาณ :

(๑)มีอาคารสถานที่เพียงพอจำนวนนักเรียน

(๒) มีโรงอาหารที่สะอาดถูกสุขลักษณะ

(๓) มีห้องสุขาเพียงพอจำนวนนักเรียน

(๔) มีสิ่งอำนวยความสะดวกตามสภาพแวดล้อม

(๕) มีสิ่งอุปกรณ์ในการรักษาความปลอดภัยและจราจร

ตัวชี้วัดเชิงคุณภาพ

1. ครูและนักเรียนมีสื่อและสิ่งอำนวยความสะดวกเพียงพอสำหรับ

การจัดการเรียนการสอน

(๒) ครูและนักเรียนมีความปลอดภัยชีวิตและทรัพย์สิน

 ๒) การปรับภูมิทัศน์

ตัวชี้วัดเชิงปริมาณ :

(๑) มีการจัดระเบียบ ทำความสะอาด ตกแต่ง อาคารสถานที่

(๒) มีการปรับแต่งภูมิทัศน์เส้นทางและสวนหย่อม

(๓) มีการติดป้ายคำแนะนำ คำขวัญ และสื่อความรู้ด้านต่างๆ

(๔) มีการปรับปรุงสภาพแวดล้อมอย่างเหมาะสม

ตัวชี้วัดเชิงคุณภาพ:

(๑) โรงเรียน มีความสะอาด ภูมิทัศน์สวยงาม สงบร่มรื่นน่าอยู่ ทำ

ให้อยากเข้าไปพักศึกษา

(๒) ครูและนักเรียนแสดงออกความเป็นอยู่อย่างครอบครัวเดียวกัน

 ๓) การจัดการศึกษา

ตัวชี้วัดเชิงปริมาณ :

(๑) มีกิจกรรมอบรม คุณธรรม จริยธรรม

(๒) มีโครงการสืบค้นเรียนรู้ประวัติศาสตร์และชุมชนท้องถิ่น

(๓) มีการจัดกิจกรรมวันสำคัญของชาติ ( วันชาติไทย )

- ๖ -

(๔) มีการสร้างสำนึกวินัยในกิจกรรมชุมนุมลูกเสือ-เนตรนารี

(๕) กิจกรรมวันอนุรักษ์มรดกไทยถวายสมเด็จพระเทพ

 รัตนราชสุดาฯ สยามบรมราชกุมารี ( กิจกรรมวัฒนธรรมไทย ,

 ประเพณีไทย , มารยาทไทย , ดนตรีไทย )

(๖) กิจกรรมเคารพกฎหมาย( กฎหมายในชีวิตประจำวัน )

(๗) มีกิจกรรมจิตอาสารวมกลุ่มลงพื้นที่ช่วยแก้ไขปัญหา

 ความเดือดร้อนของสังคม

ตัวชี้วัดเชิงคุณภาพ:

(๑) ครูและนักเรียน สามารถนำค่านิยม ๑๒ ประการ ไป

 ปฏิบัติให้เป็นรูปธรรม

(๒) เด็กและเยาวชนในโรงเรียน รู้หน้าที่ มีวินัย เคารพกฎหมาย

หวงแหนถิ่นกำเนิด และสำนึกรักชาติบ้านเกิด

***๓*.*๒*  โครงการประกวดร้องเพลงนักเรียน ๒ ระดับ (ประถมและมัธยม)**

 ๓.๒.๑ วัตถุประสงค์

 ๑) การประกวดร้องเพลงความฝันอันสูงสุด, เพลงเดินตามรอยเท้าพ่อ และเพลงค่านิยม ๑๒ ประการ รวม ๓ เพลง

ตัวชี้วัดเชิงปริมาณ :

(๑)เด็กนักเรียนมีการฝึกร้องเพลง

(๒) บุคลากรในสถานศึกษามีส่วนร่วมในการประกวด

(๓) มีหน่วยงานราชการ เอกชน และประชาชน ให้การสนับสนุน

 การประกวด

1. มีการประชาสัมพันธ์อย่างกว้างขวาง

ตัวชี้วัดเชิงคุณภาพ:

 (๑)เด็กนักเรียนทั้งระดับประถม และมัธยมและประชาชนทั่วไป รู้จักเพลงและเข้าใจความหมายของเพลงพระราชนิพนธ์ พระบาทสมเด็จพระเจ้าอยู่หัว สำนึกในพระมหากรุณาธิคุณ
 ในพระบาทสมเด็จพระเจ้าอยู่หัว

 (๒) เด็กนักเรียนทั้งระดับประถม มัธยมและประชาชนทั่วไป มีสำนึกในในความเป็นไทย โดยยึดมั่นในค่านิยมหลัก ๑๒ ประการ

- ๗ -

 ***๓*.*๓*  โครงการประกวดสวดมนต์นักเรียนระดับประถม**

 ๓.๓.๑ วัตถุประสงค์

 ๑) การประกวดสวดมนต์สรภัญญะ

ตัวชี้วัดเชิงปริมาณ :

(๑)เด็กนักเรียนระดับประถมมีการฝึกสวดมนต์สรภัญญะ

(๒) บุคลากรในสถานศึกษามีส่วนร่วมในการประกวด

(๓) มีหน่วยงานราชการ เอกชน และประชาชน ให้การสนับสนุน

 การประกวด

1. มีการประชาสัมพันธ์อย่างกว้างขวาง

ตัวชี้วัดเชิงคุณภาพ:

(๑) เด็กเยาวชนและบุคลากรในสถานศึกษา มีโอกาสร่วมกัน

 ซักซ้อมการสวดมนต์ร่วมกัน

(๒) เด็กเยาวชนและบุคลากรในสถานศึกษา มีความรู้สึกยึดมั่น และ

ปฏิบัติตนตามหลักของศาสนา เข้าร่วมกิจกรรมทางศาสนาที่

ตนนับถือ เป็นแบบอย่างที่ดีของศาสนิกชน

**กกล.รส.ประจำพื้นที่** จัด ชป.มวลชนจำนวน ๑๙๖ ชป. ลงปฏิบัติงานทุกอำเภอ ให้ทำหน้าที่ประสานงานหน่วยงานที่เกี่ยวข้องเข้าไปดำเนินงานและสนับสนุนกิจกรรมตามโครงการแผ่นดินธรรม แผ่นดินทอง ในทุกหมู่บ้าน โดยให้หน่วยสามารถคิดกิจกรรมเพิ่มเติมได้อีกตามความคิดริเริ่มของหน่วย และให้มีการติดตาม รายงาน ประเมินผลอย่างต่อเนื่อง

 ๑. การรายงานประจำวัน ทางเอกสาร และ ทาง Line

 ๒. การรายงานประจำสัปดาห์ จัดทำเป็น Mind map

 ๓. การรายงานประจำเดือน จัดทำเป็นมัลติมีเดีย

**การสนับสนุน:**

 ๑. ใช้งบประมาณประจำปีตามสายงาน

 ๒. ใช้งบประมาณบูรณาการจากหน่วยงานร่วมในพื้นที่

 ๓. แสวงประประโยชน์จากกลุ่มจิตอาสา

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ตรวจถูกต้อง

 พ.อ.

 ( สุวิทย์ วังยาว )

 ผบ.ศคบ.บชร.๓ ปฏิบัติหน้าที่

 ผอ.กกร.ทภ.๓